Katedralen i Macao

Katedralen i Macao, portugisisk: A Sé Catedral, er domkirke for Østasias eldste katolske bispedømme, Macao, som ble opprettet i 1576, og hadde opprinnelig jurisdiksjon over de katolske misjoner både i Kina, Japan, Korea og Vietnam. Kirken ble innviet i 1850 som en erstatning for en tidligere domkirke som ble totalt rasert av en tyfon. Kirken ble fullstendig fornyet i 1937.